ๆฟแนนซ์ทูเดย์
...ทนุศักดิ์ เล็กอุทัย รมช.คลัง ถึงขั้นตบโต๊ะเมื่อพูดถึงอนาคตหวยออนไลน์ เพราะที่ผ่านมาบอร์ดยังรำไปรำมา เหมือนว่าจะดึงเช็ง ศึกษานู้นนี้ให้เรื่องยื้อเยื้อยาวนานออกไป ขณะที่ฝ่ายเทคนิคฟันธงว่าหวยออนไลน์ถ้าออกภายใต้ พ.ร.บ.สลากฯ เกิดยากแน่นอน เพราะการจ่ายรางวัลแบบผันแปรจะทำให้เงินรางวัลแจ็กพอตน้อยลงจนคนหนีกลับไปเล่นหวยใต้ดินตามเดิม
28 ธ.ค. 2555

...ทนุศักดิ์ เล็กอุทัย รมช.คลัง ถึงขั้นตบโต๊ะเมื่อพูดถึงอนาคตหวยออนไลน์ เพราะที่ผ่านมาบอร์ดยังรำไปรำมา เหมือนว่าจะดึงเช็ง ศึกษานู้นนี้ให้เรื่องยื้อเยื้อยาวนานออกไป ขณะที่ฝ่ายเทคนิคฟันธงว่าหวยออนไลน์ถ้าออกภายใต้ พ.ร.บ.สลากฯ เกิดยากแน่นอน เพราะการจ่ายรางวัลแบบผันแปรจะทำให้เงินรางวัลแจ็กพอตน้อยลงจนคนหนีกลับไปเล่นหวยใต้ดินตามเดิม
...ที่ดินราชพัสดุหมอชิต ได้รับไฟเขียวจากผังเมืองปรับพื้นที่จากสีน้ำเงินให้เป็นพื้นที่สีแดงสามารถจัดสรรผลประโยชน์ในเชิงพาณิชย์ได้แล้ว จากนี้ไปคงต้องจับตาทำเลทองแห่งนี้ว่า ใครจะสนใจมาพัฒนาเป็นอะไร ล่าสุด นริศ ชัยสูตร อธิบดีกรมธนารักษ์ สั่งศึกษาแผนพัฒนาที่ดินในเชิงพาณิชย์ตามสภาพเศรษฐกิจปัจจุบัน เพราะผลศึกษาเก่าปี 2547 ล้าสมัยไปแล้ว เบื้องต้นคาดว่า มูลค่าโครงการที่เอกชนสนใจเข้าลงทุนจะต้องกำเงินมาไม่น้อยว่า 2 หมื่นล้านบาท
...สงสัยว่าพักนี้จะเป็นข่าวตามหน้าหนังสือพิมพ์บ่อยๆ ล่าสุด อังคณา ไชยมนัส รองกรรมการผู้จัดการ ซึ่งปัจจุบันดำรงตำแหน่งเป็นรักษาการในตำแหน่งกรรมการผู้จัดการ ธอส. ขอแจ้งเพื่อทราบว่าได้เปลี่ยนชื่อสกุลใหม่เป็น อังคณา ปิลันธน์โอวาท ไชยมนัส ส่วนนามสกุลที่เพิ่มขึ้นมานั้นสำคัญไฉน อันนี้ต้องไปถามเจ้าตัวเองนะจ๊ะ
...ชมรมผู้ประกอบการรถจักรยานยนต์นำเข้าที่มีผู้ประกอบการรวมตัวกันประมาณ 40 รายได้ เดินทางมายื่นหนังสือถึงนายกรัฐมนตรี ผ่าน สุภรณ์ อัตถาวงศ์ รองเลขาธิการนายกรัฐมนตรี ฝ่ายการเมือง เพื่อคัดค้านการออกประกาศของกระทรวงการคลัง ฉบับที่ 104 เรื่องการเรียกเก็บภาษีรถนำเข้าประเภทบิ๊กไบค์ โดยขอให้รัฐบาลออกคำสั่งเลื่อนการบังคับใช้มติดังกล่าวออกไปอีก 180 วัน